Contingut

# Traducció dels controls de l'editor de diàlegs

La barra d'eines Idioma de l'editor de quadres de diàleg del IDE Basic mostra els controls que permeten activar i gestionar els diàlegs localitzables.

Per defecte, qualsevol diàleg que creeu només conté recursos de cadenes per a una llengua. Potser voleu crear diàlegs que mostrin automàticament cadenes localitzades en funció de la configuració de la llengua de l'usuari.

## Per habilitar els diàlegs localitzables

1. En l'editor de diàlegs IDE Basic, obriu la barra d'eines Idioma mitjançant Visualitza ▸ Barres d'eines ▸ Idioma.

   Si la biblioteca actual conté un quadre de diàleg localitzable, es mostrarà la barra d'eines Idioma automàticament.

2. Feu clic a la icona Gestiona les llengües de la barra d'eines Idioma o de la barra del Quadre d'eines.

   Apareixerà el diàleg Gestiona les llengües de la interfície d'usuari. Aquest diàleg gestiona les llengües de la biblioteca actual. El nom de la biblioteca actual es mostra a la barra de títol.

3. Feu clic a Afegeix al diàleg per afegir una entrada de llengua.

   Aquest pas permet que tots els diàlegs nous continguin recursos de cadenes localitzables.

4. La primera vegada que feu clic a Afegeix, veureu el diàleg Estableix la llengua per defecte de la interfície d'usuari. Les vegades següents que feu clic a Afegeix, aquest diàleg tindrà el nom Afegeix llengües de la interfície d'usuari.

   També podeu canviar la llengua per defecte al diàleg Gestiona les llengües de la interfície d'usuari.

5. Seleccioneu una llengua.

   Aquesta opció afegeix recursos de cadenes que contenen les versions traduïdes de totes les cadenes incloses a les propietats del diàleg. El conjunt de cadenes del diàleg de la llengua per defecte es copia en el conjunt de cadenes nou. Més endavant, podreu canviar a la llengua nova i traduir les cadenes.

6. Tanqueu el diàleg o afegiu més llengües.

## Per a editar els controls localitzables del diàleg

Un cop hàgiu afegit els recursos per a les cadenes localitzables als diàlegs, podreu seleccionar la llengua actual en el quadre de llista Llengua actual de la barra d'eines Idioma.

1. Canvieu el quadre de llista Idioma actual perquè mostri la llengua per defecte.

2. Inseriu qualsevol nombre de controls al diàleg i introduïu-hi les cadenes que vulgueu.

3. Seleccioneu una altra llengua en el quadre de llista Idioma actual.

4. Mitjançant el quadre de diàleg de les propietats del control, editeu totes les cadenes a l'altra llengua.

5. Repetiu l'operació per a totes les llengües que hàgiu afegit.

L'usuari del diàleg veurà les cadenes en la llengua de la interfície d'usuari de la versió del LibreOffice que tingui, si heu proporcionat les cadenes en aquesta llengua.

Si no hi ha cap llengua que coincideixi amb la versió de l'usuari, l'usuari veurà les cadenes en la llengua per defecte.

Si l'usuari té una versió antiga del LibreOffice que no reconeix els recursos de cadenes localitzables per als diàlegs de Basic, veurà les cadenes en la llengua per defecte.

Temes relacionats

Creació d'un diàleg amb Basic

Creació de controls amb l'editor de diàlegs

Obertura d'un diàleg amb el Basic

Exemples de programació dels controls de l'editor de diàlegs

Ens cal la vostra ajuda!