Contingut

# Connexió Firebird

Especifica les opcions per connectar-se a bases de dades externes de Firebird.

## Creació d'un fitxer de base de dades del Firebird

1. Trieu Fitxer ▸ Nou ▸ Base de dades i seleccioneu Connecta a una base de dades existent. Feu clic a Següent.

2. Feu clic a Crear. S'obre el diàleg Desar com. Introduïu un nom i una ubicació adequats per al fitxer de base de dades, i feu clic a Desar. La ruta del nou fitxer es mostra al quadre de text de l'assistent. Feu clic a Següent.

3. Opcionalment, introduïu el vostre nom d'usuari i contrasenya. Feu clic a Següent.

4. Decidiu les vostres preferències per la base de dades registrada i què cal fer amb la base de dades un cop desada, i feu clic a Finalitzar. Continueu introduint un nom per al nou fitxer de LibreOffice Base.

En el segon pas, introduïu el nom del nou fitxer de base de dades Firebird (*.fdb), mentre que en l'últim pas, es desa el fitxer LibreOffice Base (*.odb).

## Connecteu-vos a un fitxer de base de dades Firebird existent

1. Trieu Fitxer ▸ Nou ▸ Base de dades i seleccioneu Connecta a una base de dades existent. Feu clic a Següent.

2. Feu clic a Navega i seleccioneu el fitxer Filebird (*.fdb). Feu clic al botó Obrir; l'URL complet del fitxer de base de dades es mostra al quadre de text. Feu clic Següent.

3. Opcionalment, introduïu el vostre nom d'usuari i contrasenya. Feu clic a Següent.

4. Decidiu les vostres preferències sobre el registre de la base de dades i què fer amb la base de dades un cop desada i feu clic a Finalitzar. Continueu introduint un nom pel nou fitxer LibreOffice Base.

## Connecteu-vos directament a un servidor Firebird

A més de les connexions mitjançant JDBC i ODBC, podeu connectar-vos a un servidor Firebird mitjançant el controlador intern de Firebird:

1. Trieu Fitxer ▸ Nou ▸ Base de dades i seleccioneu Connecta a una base de dades existent. Feu clic a Següent.

2. Introduïu manualment l'URL de connexió a la base de dades al quadre de text. El patró és <servername>/<port>:<path_to_the_database>, per exemple:

   servidor1/3050:C:/dades/lamevabasededades.fdb (tingueu en compte la «/» tot i que és un camí del Windows)

   servidor1:C:/dades/lamevabasededades.fdb (port per defecte; camí del Windows)

   localhost:/dades/lamevabasededades.fdb (servidor localhost, port per defecte, camí del Linux)

   servidor1:lesmevesdades (port per defecte, base de dades registrada)

3. Feu clic a Següent.

4. Proporcioneu el nom d'usuari i la contrasenya necessaris per a la connexió al servidor. Proveu la connexió (recomanat) i solucioneu els problemes, si n'hi ha. Feu clic a Següent.

5. Decidiu si voleu registrar la base de dades i què fer amb ella un cop desada, i feu clic a Finalitzar. Introduïu el nom del nou fitxer LibreOffice Base.

Podeu afegir algunes altres opcions a l'URL de la base de dades, com ara el joc de caràcters o el rol. Consulteu la documentació de Firebird per conèixer aquestes opcions.

Temes relacionats

Documentació del Firebird (en anglès)

Ens cal la vostra ajuda!